|  |
| --- |
| **เมืองมุมไบ (Mumbai)** |
| **ข้อมูลทั่วไป**  | เมืองมุมไบคือเมืองหลวงของรัฐมหาราษฏระ ตั้งอยู่บนชายฝั่งทะเลด้านตะวันตกของอินเดีย บนพื้นที่ 603.4 ตร.กม. เมืองมุมไบเป็นศูนย์กลางทางด้านเศรษฐกิจและการเงินเป็นที่ตั้งของตลาดหลักทรัพย์ (Bombay Stock Exchange - BSE) และธนาคารกลาง รวมทั้งเป็นศูนย์กลางของอุตสาหกรรมบันเทิงของอินเดีย (Bollywood) |
| **ประวัติ** | เมืองมุมไบประกอบด้วยเกาะทั้งหมด 7 เกาะ ในสมัยอาณานิคม คนอังกฤษเรียกเมืองมุมไบว่า “บอมเบย์” มาจาก "Bom Bahia" ในภาษาโปรตุเกส ที่แปลว่า Good Bay ในช่วงปลายศตวรรษที่ 20 ได้กลับมาใช้ชื่อเมืองมุมไบ ซึ่งมีที่มาจาก "Mumbadevi" ที่เป็นชื่อเทพเจ้าที่ชาวท้องถิ่นที่ประกอบอาชีพประมง (ชาว Koli) นับถือ ในปี พ.ศ. 2388 ได้มีการถมทะเลเพื่อเชื่อมเกาะทั้ง 7 แห่ง ซึ่งประกอบด้วย โคลาบา (Colaba) มาฮีม (Mahim) มาสกาโอน (Mazgaon) พาเรล (Parel) วอลี (Worli) เกิรโกน (Girgaun) และดงรี (Dongri) ให้เป็นแผ่นดินเดียวกัน  |
| **เศรษฐกิจ** | เมืองมุมไบเป็นเมืองเศรษฐกิจที่สำคัญที่สุดของอินเดีย โดยในปี พ.ศ. 2557 เมืองมุมไบมี GDP เท่ากับ 278 พันล้านดอลล่าร์สหรัฐ ขณะเดียวกันเมืองมุมไบติดอันดับ 10 เมืองธุรกิจที่ใหญ่ที่สุดในโลก การผลิตภาคอุตสาหกรรมในเมืองมุมไบคิดเป็น 25% ของทั้งประเทศ นอกจากนั้น รายได้ต่อหัวของประชากรในเมืองมุมไบสูงเกือบ 3 เท่าของค่าเฉลี่ยของทั้งประเทศ มีผู้จ่ายรายได้ส่วนบุคคลเท่ากับ 33% ของอินเดีย และจ่ายภาษีธุรกิจเท่ากับ 37% นอกจากนั้น ยังเป็นที่ตั้งของธนาคารชั้นนำระดับโลกและระดับประเทศ ตลอดจนเป็นศูนย์กลางของบริษัทชั้นนำ อาทิ Tata Group, Godrej, Reliance |
| **ประชากร** | 19 ล้านคน ประกอบด้วยชาวฮินดู 60% มุสลิม 30% พุทธ 5% และอื่น ๆ ได้แก่ยิวและชาวปาร์ซี\*\* ชาวปาร์ซี (Parsis) สืบเชื้อสายมากจากชุมชนโซโลแอสเทรียนเปอร์เซียน ซึ่งอพยพมาจากตะวันออกกลางหรืออิหร่านในปัจจุบัน แต่เดิมชาวปาร์ซีตั้งถิ่นฐานอยู่ที่รัฐคุชราต ชาวปาร์ซีมีบทบาทสำคัญในการพัฒนาอุตสาหกรรมของอินเดีย อาทิ ตระกูลทาทา ตระกูลวาเดีย ตระกูลโกเดร็จรวมทั้งเป็นกลุ่มที่มีอิทธิพลทางด้านสังคม ศิลปะและวัฒนธรรม ตลอดจนการช่วยเหลือสังคมผ่านมูลนิธิต่าง ๆ |
| **การปกครอง** | พรรคร่วม BJP และ พรรค Shiv Sena (ชนะการเลือกตั้งเมื่อปี พ.ศ. 2555) นาง SnehalAmbekar เป็นนายกเทศมนตรี |
| **Bollywood** | Bollywood ผลิตภาพยนตร์ประมาณ 800 เรื่องต่อปี โดยภาพยนตร์ที่ทำรายได้มากที่สุดได้แก่ "Dhoom 3" ทำรายได้เท่ากับ 3.1 พันล้านบาท ตามด้วย "Chennai Express" ทำรายได้เท่ากับ 2.4 พันล้านบาท ในแต่ละวันมีคนอินเดียเข้าชมภาพยนตร์ Bollywood ประมาณวันละ 14 ล้านคน ดาราที่มีชื่อเสียงที่สุดคือ Salman Khan รับรายได้ประมาณ 26 ล้านบาทต่อเรื่อง |
| **Gateway of India** สร้างขึ้นในปี พ.ศ. 2454 เพื่อเฉลิมฉลองการเยือนอินเดียของกษัตริย์จอร์จที่ 5 และพระราชินีแมรี่ และเมื่ออินเดียได้รับเอกราชในปี พ.ศ. 2491 ทหารชุดสุดท้ายของอังกฤษเดินผ่านประตูนี้เพื่อเดินทางกลับประเทศ **Taj Mahal Palace Hotel** สร้างเมื่อปี พ.ศ. 2466 โดยทายาทตระกูลทาทา สถาปัตยกรรมผสมผสานระหว่างฮินดูกับมุสลิม ในปี พ.ศ. 2551 รร. ได้รับความเสียหายจากเหตุการณ์ก่อการร้าย เป็น รร. เก่าแก่ระดับห้าดาวที่เป็นที่นิยม**Chhatrapati Shivaji Terminus (ชื่อกษัตริย์ชาวมาราตี) ชื่อเดิมคือVictoria Terminus (VT)** เป็นสถานีรถไฟหลักของเมืองมุมไบ ได้รับการจดทะเบียนเป็นมรดกโลกเมื่อปี พ.ศ. 2547**Bombay Stock Exchange** ก่อตั้งในปี พ.ศ. 2418 เป็นตลาดหลักทรัพย์แห่งแรกและเก่าแก่ที่สุดในเอเชีย มีบริษัทจดทะเบียนในตลาดหลักทรัพย์มากกว่า 5,500 บริษัท **Elephanta Cave** ตั้งอยู่บนเกาะ ห่างจากท่าเรือ Gateway of India 11 กม. บนเกาะ มีทั้งหมด 7 ถ้ำ พุทธสถาน 2 ถ้ำ และเทวสถานในศาสนาฮินดู 5 ถ้ำ การแกะสลักหินภายในถ้ำเป็นสถาปัตยกรรมในศตวรรษที่ 5-8  | **Kanheri Caves**หรือถ้ำกฤษณะคีรี (ภาษาสันกฤติ) อยู่ในอุทธยานแห่งชาติสัญชัยคานธีร์ ทางตะวันออกของเมืองมุมไบ ในถ้ำมีการแกะสลักหินเป็นพุทธสถาน มีอายุระหว่าง พ.ศ. 443 – พ.ศ. 1543 ถ้ำต่าง ๆ ตั้งอยู่ตามไหล่เขา โดยมีทั้งหมด 109 ถ้ำ **พิพิธภัณฑ์ Chhatrapati Shivaji Maharaj Vastu Sangrahalaya ชื่อเดิมคือ Prince of Wales** สร้างในศตวรรษที่ 20 จัดแสดงศิลปะและประวัติศาสตร์ของอินเดีย **พิพิธภัณฑ์ Dr. Bhau Daji Lad Mumbai City**  ก่อตั้งในปี พ.ศ. 2475 เป็นพิพิธภัณฑ์ที่เก่าที่สุดของเมืองมุมไบ และเก่าเป็นอันดับที่สามของประเทศ จัดแสดงโบราณวัตถุ รูปภาพ และแผนที่โบราณ **Mani Bhavan** เป็นสถานที่ที่มหาตมะ คานธีใช้เป็นศูนย์ในการต่อสู้เพื่อเอกราชของอินเดีย**Film City** เป็นเมืองจำลองที่สร้างขึ้นสำหรับถ่ายทำละครและภาพยนตร์**Mahalaxmi Racecourse** สนามแข่งม้า สร้างขึ้นในปี พ.ศ. 2426**Kala Ghoda** ย่านศิลปะและวัฒนธรรม มีพิพิธภัณฑ์ ได้แก่ Prince of Wales Museum, Jehangir Art Gallery, Elphinstone College  | **Bandra** เป็นย่านที่ได้รับอิทธิพลจากโปรตุเกส และเป็นย่านที่อยู่อาศัยของดารา Bollywood มีแหล่งช้อปปิ้งอาทิ Linking road และ Hill road**Colaba Causeway** เป็นแหล่ง ชอปปิ้งและร้านอาหาร และเป็นที่นิยมของนักท่องเที่ยว มีแหล่งชุมชนชาวปาร์ซีอาศัยอยู่ชื่อ Currow Baug**Sasson Docks Market** ตลาดสดอาหารทะเล สร้างขึ้นในปี พ.ศ. 2418 โดยบริษัทเอกชนชื่อ [David Sassoon & Co.](https://en.wikipedia.org/wiki/David_Sassoon_%26_Co.) **Chor Baazar** เป็นที่รู้จักในชื่อตลาดโจร เป็นตลาดขายของเก่า **Crawford Market** ตลาดจำหน่ายสินค้าทั่วไปขนาดใหญ่ และเป็นตลาดสดจำหน่ายผัก ผลไม้และอาหารทะเล **Chowpatty Beach** ชายหาดเทียม ซึ่งสร้างขยายไปในทะเลอาหรับ**Oval Maidan** สนามหญ้าขนาดใหญ่ที่คนมุมไบนิยมมาเล่นและชมคริกเก็ต**Dhobi Ghat** ย่านที่ให้บริการซักผ้าตั้งอยู่ใจกลางเมืองมุมไบ **Dharavi slum** แหล่งชุมชนแออัดบนพื้นที่ 1,200 ไร่ แบ่งเป็นย่านที่อยู่อาศัยและย่านธุรกิจ มีผู้อาศัยอยู่ประมาณ 700,000 – 1,000,000 คน สลัมดาราวีมีชื่อเสียงจากภาพยนตร์เรื่อง “Slumdog millionaire” | **Haji Ali Mosque** สร้างขึ้นในปี พ.ศ. 1974 เป็นสุสานของนักบุญชาวมุสลิมชื่อ Pir Hazrat Haji Ali Shah Bukhari **Siddhivinayak Temple** วัดพระพิฆเนศ มีเอกลักษณ์พิเศษคือ มีองค์พระพิฆเนศที่งวงหันไปทางด้านซ้าย เป็นที่นับถือของ ทั้งคนอินเดียและนักท่องเที่ยวต่างชาติ**Mahalaxmi Temple**  วัดพระแม่ลักษมี สร้างในปี พ.ศ. 2374 โดยพ่อค้าอินเดีย นับถือศาสนาฮินดู ชื่อ นาย Dhakji Dadaji พระแม่ลักษมีถือว่าเป็นเทพเจ้าแห่งความมั่งคั่ง**Mumbaidevi temple** สร้างขึ้นในศตวรรษที่ 18 ชาวประมงท้องถิ่นสร้างวัดนี้เพื่ออุทิศให้แก่พระแม่มุมบา ซึ่งเชื่อว่าเป็นเทพเจ้าแห่งพลังอำนาจ (Goddess of power ) ที่ช่วยปกปักรักษาบ้านเมือง *จัดทำโดย* *สถานกงสุลใหญ่ ณ เมืองมุมไบ* *เดือนกุมภาพันธ์ 2559*  |